Neuge

Dit artikel geit euver 't getaal en 't ciefer 9; veur 't jaor, zuuch: 9.

Neuge (9) is e ciefer en 't netuurlik getaal det völg op 't getaal ach en veuraafgeit aan tieën.

Neugen is e samegestèldj getaal det zuver is te deile door "1" en "3".

E getal is deilbaar door neuge wen de som vanne ciefers deilbaar is door neuge. Dit kump door 't gebroek van 't tieëntallig stèlsel. Óm neugen is ein minder wie tieën, de basis van 't stèlsel, löp 't lèste ciefer vanne opeinvolgendje neugeveljer ummer ein waerd trögk. Dit wuuert 'goodgemaak' doordet 't ciefer daoveur juus mit ein oplöp. Óm neugen is zelf e väölvaad van drie, geit dit aezelsbrögkske ouch op veur getalle die me door drie kan deile. E veurbeeldj: 1152 is deilbaar door neuge, went 1+1+5+2=9. (Oetgewirk: ).

 Ciefer 
't Teike det inne moderne wèsterse werreld wuuertj gebroek veur 't getaal "9" aan te gaeve geit trögk op 't Indisch systeem. 't Leek ieës op 'ne glottale stop ("ʔ"), daonao mieë wie 'n "3", worop 't mieë góng lieke 'n "3" mit e rundje (wie de "@").

In Japan en Sjina gebroek me-n 't teike "九" veur 't getaal "9". In Sjina guldj 't es e gelöksgetaal, went "九" wuuertj oetgespraoken es jiu3, próntj 'tzelvendje es "久" langdoerig.

Categorie:Getalle